钦定古今图书集成/明伦汇编/闺媛典/第127卷 > 李德扬妻胡氏
## 钦定古今图书集成/明伦汇编/闺媛典/第127卷 > 李德扬妻胡氏

按《献县志》：“胡氏，李德扬妻。二十岁归扬，夫妇相敬如
宾。氏持家勤俭，纺绩不少懈。越三载，夫作客临清州，
中途被盗劫其命，氏日夜泣血，水浆不入口者数日，
死而复生。孤子在襁褓，又孱弱多病，父母怜其无依，
欲嫁之。氏以死自誓，饥寒不易，教子虽甚爱，无姑息
意。子既成立，孙复出仕。”